NORAKSTS

|  |  |
| --- | --- |
| 28.10.2021. | Nr.16/7 |

**atļauja JELGAVAS VALSTSPILSĒTAS PAŠVALDĪBAS IESTĀDEI “PILSĒTSAIMNIECĪBA”** **ATSAVINĀT KUSTAMO MANTU**

(Ziņo: I.Škutāne)

**Atklāti balsojot: PAR – 13** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 14.panta pirmās daļas 2.punktu un otrās daļas 3.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 6.panta otro un trešo daļu, 8.panta piekto daļu un Jelgavas valstspilsētas pašvaldības iestādes “Pilsētsaimniecība” Kustamās mantas novērtēšanas komisijas 2021.gada 5.oktobra kustamās mantas novērtēšanas aktu Nr.1,

**JELGAVAS VALSTSPILSĒTAS DOME NOLEMJ:**

1. Atļaut Jelgavas valstspilsētas pašvaldības iestādei “Pilsētsaimniecība” atsavināt kustamo mantu – augošu koku koksnes kopējo krāju 1 745,33 m3, kas atrodas Jelgavas valstspilsētas pašvaldības nekustamā īpašuma “Siliņu – Viskaļu mežs” sastāvā esošajā zemes vienībā ar kadastra apzīmējumu 09000290542, pārdodot to elektroniskajā izsolē ar augšupejošu soli.
2. Apstiprināt kustamās mantas izsoles nosacīto cenu (sākumcena) 44 850,00 *euro* (četrdesmit četri tūkstoši astoņi simti piecdesmit *euro* 00 centi)bez pievienotās vērtības nodokļa.
3. Ieņēmumus par atsavināto kustamo mantu ieskaitīt Jelgavas valstspilsētas pašvaldības iestādes “Pilsētsaimniecība” pamatbudžeta ieņēmumos.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.oktobrī